ai4bharat/Pralekha huggingface dataset:
மனித வள மேம்பாட்டு அமைச்சகம்
நாம் இணைந்து செயல்பட தேசிய புத்தாக்க வாரம் ஊக்குவிக்கும்: மத்திய அமைச்சர் சுபாஷ் சர்க்கார்
தற்சார்பு இந்தியா உணர்வுடன், இந்தியா 2.0 கனவை நனவாக்குவதற்கு, நாம் இணைந்து செயல்பட தேசிய புத்தாக்க வாரம் ஊக்குவிக்கும் என மத்திய கல்வித்துறை இணை அமைச்சர் சுபாஷ் சர்க்கார் கூறினார்.
‘‘கல்வி நிறுவனங்களில் புத்தாக்க சூழலை உருவாக்குவதல்’ என்ற மின்னணு- கருத்தரங்கின் நிறைவு நாள் நிகழ்ச்சியில் மத்திய அமைச்சர் திரு சுபாஷ் சர்க்கார் கலந்து கொண்டு பேசியதாவது:
புத்தாக்கம். தொழில் முனைவு, புதிய கல்வி கொள்கையில் உள்ளது போல் விவேக சிந்தனை ஆகியவற்றை ஊக்குவிப்பதுதான் நமது இலக்கு. இந்திய பொருளாதாரத்தை அதிகரிக்கவும், 2024-25ம் ஆண்டுக்குள், 5 டிரில்லியன் டாலர் இலக்கை அடையவும், இந்தியா உறுதி பூண்டுள்ளது. முதலீட்டுக்கு வழி ஏற்படுத்துவது, புத்தாக்கத்தை ஊக்குவிப்பது, சிறந்த உள்கட்டமைப்பை உருவாக்குவது, உற்பத்திக்கான மையமாக இந்தியாவை உருவாக்குவதல் மற்றும் புத்தாக்கம் ஆகியவை தற்சார்பு இந்தியாவை அடைய உதவும்.
அரசு அமைச்சகங்கள், துறைகள், தொழில் துறை தலைவர்கள் என அதை்து தரப்பினரும் ஒருங்கிணைந்து செயல்பட்டு நமது உயர் கல்வி நிறுவனங்களுக்கு ஆதரவு அளிக்கும் நேரம் வந்துள்ளது. அப்போதுதான் அவைகளால் புத்தாக்கம் ஆராய்ச்சி கலாச்சாரத்தை உருவாக்கி, இளம் கண்டுபிடிப்பாளர்களை வளர்க்க உதவ முடியும். இதன் மூலம் சமூகம் சந்திக்கும் பிரச்னைகளுக்கும், சவால்களுக்கும் தீர்வு காண முடியும்.
இவ்வாறு மத்திய அமைச்சர் திரு சுபாஷ் சர்க்கார் பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1789430
பிரதமர் அலுவலகம்
டாக்டர் ராஜேந்திர பிரசாத் பிறந்தநாளையொட்டி, அவருக்கு பிரதமர் புகழஞ்சலி
இந்தியாவின் முதல் குடியரசுத் தலைவரான டாக்டர் ராஜேந்திர பிரசாத்தின் பிறந்தநாளை முன்னிட்டு, பிரதமர் திரு. நரேந்திர மோடி அவருக்கு புகழஞ்சலி செலுத்தினார்.
“देश के पहले राष्ट्रपति भारत रत्न डॉ. राजेन्द्र प्रसाद को उनकी जन्म-जयंती पर शत-शत नमन। उन्होंने आजादी के आंदोलन में अत्यंत सक्रिय भूमिका निभाई, साथ ही संविधान के निर्माण में भी विशिष्ट योगदान दिया। विनम्रता और विद्वता से भरा उनका व्यक्तित्व देशवासियों को सदा प्रेरित करता रहेगा।” , என்று பிரதமர் தெரிவித்தார்.
|
|
@narendramodi
देश के पहले राष्ट्रपति भारत रत्न डॉ. राजेन्द्र प्रसाद को उनकी जन्म-जयंती पर शत-शत नमन। उन्होंने आजादी के आंदोलन में अत्यंत सक्रिय भूमिका निभाई, साथ ही संविधान के निर्माण में भी विशिष्ट योगदान दिया। विनम्रता और विद्वता से भरा उनका व्यक्तित्व देशवासियों को सदा प्रेरित करता रहेगा।
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணெய் விலை ஏற்றம், இறக்கம் குறித்து எண்ணெய் உற்பத்தி மற்றும் ஏற்றுமதி நாடுகள் மற்றும் இதர சர்வதேச அமைப்பின் தலைவர்களிடம் இந்தியா கவலை
மாநிலங்களவையில் கேள்வி ஒன்றுக்கு எழுத்துப்பூர்வமாக பதில் அளித்த பெட்ரோலியம் மற்றும் இயற்கை எரிவாயுத்துறை இணையமைச்சர் திரு. ராமேஷ்வர் தெலி கூறியதாவது:
இந்தியாவில் 2021ம் ஆண்டில் கச்சா எண்ணெய் தேவை நாள் ஒன்றுக்கு சுமார் 4.9 மில்லியன் பீப்பாய்களாக இருந்தது. இது 2045ம் ஆண்டில் 11 மில்லியன் பீப்பாய்களாக அதிகரிக்கும் என பெட்ரோலிய ஏற்றுமதி நாடுகளின் அமைப்பு , தனது ‘வேர்ல்டு ஆயில் அவுட்லுக்’ என்ற இதழில் தெரிவித்துள்ளது.
இந்நிலையில், நாட்டின் எரிசக்தி பாதுகாப்பை வழங்க, தமிழகம் உட்பட அனைத்து மாநிலங்களிலும் உள்நாட்டில் கச்சா எண்ணெய் மற்றும் எரிவாயு உற்பத்தியை அதிகரிக்க மத்திய அரசு பல நடவடிக்கைகளை எடுத்து வருகிறது. புதிய நாடுகள், புதிய பகுதிகளில் இருந்து பெட்ராலியப் பொருட்களை இறக்குமதி செய்யவும் நடவடிக்கை எடுத்து வருகிறது. பாரம்பரிய ஹைட்ரோ கார்பனை தாண்டி, எத்தனால், உயிரி எரிவாயு, ஹைட்ரஜன், எரிபொருளில் எத்தனால் கலப்பு திட்டம், மலிவான போக்குவரத்துக்கு நிலையான மாற்று எரிவாயு போன்ற திட்டங்களில் மத்திய அரசு கவனம் செலுத்தி வருகிறது.
கச்சா எண்ணெய் விலையின் ஏற்றம், இறக்கம் குறித்தும், வாடிக்கையாளர் நாடுகளுக்கு பொறுப்பான, நியாயமான விலையை நிர்ணயிப்பது குறித்தும், கச்சா எண்ணெய் உற்பத்தி, ஏற்றுமதி நாடுகள், சர்வதேச அமைப்புகளின் தலைவர்களிடம் இந்தியா தனது கவலையை தெரிவித்துள்ளது.
மேலும் விவரங்களுக்கு, கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1796150
பிரதமர் அலுவலகம்
ஸ்ரீ குருநானக் தேவ் அவர்களின் ஜெயந்தியையொட்டி பிரதமர் மக்களுக்கு வாழ்த்து தெரிவித்துள்ளார்
ஸ்ரீ குருநானக் தேவ் அவர்களின் ஜெயந்தியை முன்னிட்டு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"ஸ்ரீ குருநானக் தேவ் அவர்களின் பிறந்தநாளில் வாழ்த்துக்கள். அவரது உன்னத போதனைகள் நீதியும், இரக்கமும் மிக்க சமுதாயத்தை உருவாக்குவதற்கான நமது முயற்சியில் தொடர்ந்து வழிகாட்டட்டும்."
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கல்வியிலிருந்து பட்டம் என்பதைப் பிரித்து வாழ்வாதார வாய்ப்புகளை நோக்கமாகக் கொண்டது தேசிய கல்விக் கொள்கை  என்று மத்திய அமைச்சர் டாக்டர் ஜிதேந்திர சிங் கூறியுள்ளார்
கல்வியிலிருந்து பட்டம் என்பதை பிரித்து வாழ்வாதார வாய்ப்புகளை நோக்கமாகக் கொண்டது தேசியக் கல்விக் கொள்கை  என்று மத்திய அறிவியல் மற்றும் தொழில்நுட்பத்துறை இணை அமைச்சர் , புவிஅறிவியில் துறை இணை அமைச்சர் , பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியம், அணுசக்தி, விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
உத்தரப்பிரதேச மாநிலம் தாக்கூர்துவாரில் உள்ள கிருஷ்ண மகாவித்யாலயாவில் மாணவர்கள் மற்றும் இளைஞர்களிடையே உரையாற்றிய அமைச்சர், இந்தியாவின் இளைஞர்கள் மற்றும் மாணவர்களுக்கு புதிய வேலைவாய்ப்பு, தொழில்முனைவோர் வாய்ப்புகளை வழங்குவது என்ற வாக்குறுதியை நிறைவேற்ற புத்தொழில் நடைமுறைக்கும் என்இபி-2020 உறுதுணையாக இருக்கும் என்றார்.
பிரதமர் திரு நரேந்திர மோடியால் அறிமுகம் செய்யப்பட்ட தேசியக் கல்விக் கொள்கை 2020 உலகளாவிய குறியீட்டின்படி இந்தியாவின் கல்விக் கொள்கையை மாற்றியமைக்கும் என்று அவர் கூறினார். சுதந்திரத்திற்குப் பின் இந்தியாவில் இது மிகப்பெரிய சீர்திருத்தம் என்றும் புதியக் கொள்கை முற்போக்கானதும் தொலைநோக்கு பார்வைகொண்டதும் மட்டுமின்றி 21ம் நூற்றாண்டில் உருவாகி வரும் தேவைகளையும் மனதில் கெண்டது என்றும் டாக்டர் ஜிதேந்திர சிங் தெரிவித்தார். இது பட்டங்களில் கவனம் செலுத்துவதைவிட மாணவர்களிடம் உள்ள திறமை, அறிவு, அணுகுமுறை ஆகியவற்றுக்கே முன்னுரிமை அளிக்கிறது என்றார்.
கல்வியுடன் பட்டங்களை இணைப்பது நமது கல்வி முறையிலும் சமூகத்திலும் பெரும் சுமையாக உள்ளது என்றும் இதனால் படித்து வேலைவாய்ப்பு இல்லாதோரின் எண்ணிக்கை அதிகரித்து வருகிறது என்றும் அமைச்சர் குறிப்பிட்டார். தேசியக் கல்விக் கொள்கை 2020 பல நிலையில் உள்ளே வருவதற்கும் வெளியே செல்வதற்குமான அம்சங்களைக் கொண்டிருப்பதால் மாணவர்களுக்குக் கல்வியில் நெகிழ்வுத் தன்மையை அளிக்கிறது என்று அவர் கூறினார். மாணவர்களின் கற்றல் மற்றும் உள்ளார்ந்த அணுகுமுறையைச் சார்ந்து பல்வேறு காலக்கட்டங்களில் பலவிதமான வேலைவாய்ப்புகளைக் கிடைக்கச் செய்து ஆக்கப்பூர்வமான தாக்கத்தை ஏற்படுத்தும் என்று அவர் தெரிவித்தார்.
திறன் இந்தியா இயக்கம் பற்றி குறிப்பிட்ட டாக்டர் ஜிதேந்திர சிங், வாழ்க்கையில் வெற்றியடைய மாணவர்கள் பலவகையான திறமைகளை வளர்த்துக் கொள்ளவேண்டும் என்று வலியுறுத்தினார். அண்மைக்கால திறன்களுடன் இருப்பவர்கள் உலகில் இன்று வியத்தகு செயல்களை செய்கிறார்கள் என்பதற்கு ஏரளாமான உதாரணங்கள் இருப்பதாகவும் அவர் கூறினார். புதிய தொழில்கள் தொடங்குவதற்கு அறிவியல் மற்றும் தொழில்நுட்ப அமைச்சகம் அனைத்து உதவிகளையும் வழங்கும் என்று அவர் உறுதியளித்தார்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1871247
புள்ளியியல் மற்றும் திட்ட அமலாக்கம் அமைச்சகம்
இந்தியாவில் வருகைப்பதிவேடு பற்றிய தகவல் – முறையான வேலைவாய்ப்பு கண்ணோட்டம்
குறிப்பிட்ட பரிமாணங்களில் முன்னேற்றம் குறித்த மதிப்பீட்டிற்காக தேர்வு செய்யப்பட்ட அரசு முகமைகளிடம் உள்ள நிர்வாக பதிவேடுகளின் அடிப்படையில் 2017 செப்டம்பர் முதல், 2022 அக்டோபர் வரையிலான காலத்தில் நாட்டின் வேலைவாய்ப்பு கண்ணோட்டம் குறித்த செய்திக் குறிப்பை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  வெளியிட்டுள்ளது.
விரிவான செய்திக் குறிப்பை அணுகுவதற்கான இணைப்பு:
https://static.pib.gov.in/WriteReadData/specificdocs/documents/2022/dec/doc20221223146901.pdf
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 46.15 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,07,81,263 பேர் குணமடைந்துள்ளனர்.
குணமடைந்தவர்களின் விழுக்காடு 97.37%.
கடந்த 24 மணி நேரத்தில் 37,291 பேர் குணமடைந்துள்ளனர்.
கடந்த 24 மணி நேரத்தில் 41,649 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,08,920 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.29%.
வாராந்திர தொற்று உறுதி விழுக்காடு 5%க்கும் குறைவாக, 2.42%ஆக உள்ளது.
தினசரி தொற்று உறுதி வீதம் 5%க்கும் கீழ், 2.34%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.64 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740960
பாதுகாப்பு அமைச்சகம்
மேற்கு விமானப் படை பிரிவின் மூத்த அதிகாரியாக ஏர் மார்ஷல் விக்ரம் சிங் பொறுப்பேற்றார்
மேற்கு விமானப் படை பிரிவின் தலைமையகத்தின் மூத்த அதிகாரியாக ஏர் மார்ஷல் விக்ரம் சிங் 2020 அக்டோபர் 1 அன்று பொறுப்பேற்றுக் கொண்டார்.
1984 டிசம்பர் 21 அன்று வீரர்கள் பிரிவில் இணைந்த திரு விக்ரம் சிங், மிக்-21 மற்றும் மிரேஜ்-2000 ஆகிய விமானங்களை ஓட்டியுள்ளதோடு, பல்வேறு பயிற்சிகளையும் மேற்கொண்ட அனுபவம் பெற்றவராவார்.
இந்திய விமானப்படையில் பல்வேறு பதவிகளை வகித்துள்ள ஏர் மார்ஷல் விக்ரம் சிங், ரஷியாவில் உள்ள மாஸ்கோவிலும் பணியாற்றியுள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660943
ஜல்சக்தி அமைச்சகம்
தூய்மை இந்தியா  திட்டத்தின் கீழ் தமிழகத்தில் பயனடைந்தோர் விவரம்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த ஜல் சக்தி இணை அமைச்சர் திரு பிரகலாத் சிங் படேல் கீழ்காணும் தகவல்களை அளித்தார்.
நாட்டில் உள்ள அனைத்து கிராமப்புற பகுதிகளையும் திறந்தவெளியில் மலம் கழித்தல் இல்லா இடங்களாக மாற்றுவதற்காக 2014 அக்டோபர் 2 அன்று மத்திய அரசு திட்டமான தூய்மை இந்தியா  தொடங்கப்பட்டது.
திட்டத்தின் இலக்கு எட்டப்பட்ட நிலையில், தற்போது இத்திட்டத்தின் இரண்டாம் கட்டம் 2020 அக்டோபர் 2 முதல் செயல்படுத்தப்பட்டு வருகிறது.
கடந்த மூன்று வருடங்களில் தூய்மை இந்தியா  திட்டத்தின் கீழ் கட்டப்பட்ட தனிப்பட்ட வீட்டு கழிவறைகளின் எண்ணிக்கை வருமாறு:
நாடு முழுவதும் 2018-19-ம் ஆண்டு 2,36,50,667 கழிவறைகளும், 2019-20-ம் ஆம் ஆண்டு 1,19,48,631 கழிவறைகளும், 2020-21-ம் ஆண்டு 47,67,200 கழிவறைகளும் கட்டப்பட்டன.
தமிழகத்தில் 2018-19-ம் ஆண்டு 6,59,116 கழிவறைகளும், 2019-20-ம் ஆண்டு 1,51,586 கழிவறைகளும், 2020-21-ம் ஆண்டு 90,154 கழிவறைகளும் கட்டப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780928
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 109.63 கோடியைக் கடந்தது
நாட்டில் கடந்த 24 மணி நேரத்தில் 52,69,137 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 109.63 கோடியைக்  கடந்தது. 1,11,61,268 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 11,961 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,87,047 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.25 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 136 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 11,466 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,39,683 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.41 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,78,728 கொவிட் பரிசோதனைகள் செய்யப்பட்டன. கடந்த 264 நாட்களில் இதுவே குறைவாகும். கொவிட் சிகிச்சை பெறுபவர்களின் சதவீதம் தற்போது 0.41 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இதுவரை சுமார் 61.85 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 47 நாட்களில் 2 சதவீதத்திற்கும் குறைவாக நீடித்து, தற்போது 1.20 சதவீதமாக உள்ளது. தினசரித் தொற்று விகிதம் 0.90 சதவீதமாக பதிவாகியுள்ளது. இந்த எண்ணிக்கை தொடர்ந்து 72 நாட்களாக 3 சதவீதத்திற்குக் கீழே 37 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770427
தகவல் மற்றும் ஒலிபரப்பு அமைச்சகம்
ஊடகங்கள் மற்றும் பொழுதுபோக்குத் துறை உலக அரங்கை அடையும் வகையில் ஊக்குவித்து ஆதரவளிக்க அரசு விரும்புகிறது
"உலக அரங்கை அடையும் வகையில், ஊடகங்கள் மற்றும் பொழுதுபோக்குத் துறையை ஊக்குவித்து, ஆதரவளிக்க அரசு விரும்புகிறது" என்று மத்திய அரசின் தகவல் மற்றும் ஒலிபரப்பு அமைச்சகத்தின் செயலாளர் திரு அபூர்வ சந்திரா கூறியுள்ளார். மும்பையில் இன்று நடைபெற்ற 23வது FICCI FRAMES நிகழ்ச்சியில் தொடக்க உரையாற்றினார். பொழுதுபோக்கு வணிகத்திற்கான ஆசியாவின் மிகப்பெரிய மற்றும் மிகவும் உறுதியான வருடாந்திர உலகளாவிய மாநாட்டில் ஒன்றான FICCI FRAMES இன் 23வது மாநாடு இன்று முதல் 5ந்தேதி வரை மும்பையில் உள்ள போவாயில் நடைபெறுகிறது.
நிகழ்ச்சியில் பேசிய அவர், தொழில்துறையின் முன் இருக்கும் மனிதவளம் மற்றும் உள்கட்டமைப்பு சவால்களை சமாளிப்பது குறித்து விளக்கினார். “தொழில்துறையில் அதிக மனிதவளம் வரும் வகையில் மேலும் மேலும் நிறுவனங்களை அமைக்க தொழில்துறையுடன் இணைந்து பணியாற்ற அரசு உறுதிபூண்டுள்ளதாக அவர் கூறினார்.
தேசிய திரைப்பட பாரம்பரிய இயக்கம் குறித்து பேசிய செயலாளர், திரைப்பட ஆர்வலர்கள் மற்றும் சாதாரண குடிமக்கள் தங்களுக்கு பிடித்த திரைப்படங்களை டிஜிட்டல் மயமாக்குதல் மற்றும் மீட்டெடுப்பதற்கு நிதியளிக்கும் திட்டத்தை அரசு விரைவில் தொடங்கும் என்று கூறினார். ஐந்தாயிரத்திற்கும் மேற்பட்ட திரைப்படங்கள் மற்றும் குறும்படங்களை டிஜிட்டல் மயமாக்குதல் மற்றும் மறுசீரமைப்பு செய்வதை அரசு இலக்காகக் கொண்டுள்ளது என்று அவர் கூறினார். இதில் 1400 திரைப்படங்கள் மற்றும் 1100 குறும்படங்கள் ஏற்கனவே டிஜிட்டல் மயமாக்கப்பட்டுள்ளதாக அவர் தெரிவித்தார்.
சமீபத்திய கொள்கை முடிவுகள் திரைப்படத் திருட்டைத் தடுக்கும் என்று நம்பிக்கை தெரிவித்த செயலாளர், “திருட்டுக்கு எதிராக கடுமையான நடவடிக்கை எடுப்பதற்காக சினிமாட்டோகிராஃப் சட்டத்தை மாற்றியமைக்க அமைச்சரவை சமீபத்தில் ஒப்புதல் அளித்துள்ளது. இந்தச் சட்டம் நாடாளுமன்ற மழைக்கால கூட்டத்தொடரில் அறிமுகப்படுத்தப்படும் என தெரிகிறது. விரைவில் நிறைவேற்றப்படும் என நம்புகிறோம். இதன் மூலம் திருட்டுத்தனமாக படங்களைக் காட்டும் இணையதளங்கள் மீது நடவடிக்கை எடுக்க அரசுக்கு நேரடி அதிகாரம் கிடைக்கும்’’, என்று கூறினார்.
திரு அபூர்வ சந்திரா, FICCI- EY மீடியா மற்றும் பொழுதுபோக்கு அறிக்கையை வெளியிட்டார். ஊடகம் மற்றும் பொழுதுபோக்கு தொழில்துறை 2021 ஆம் ஆண்டுடன் ஒப்பிடுகையில் 20 சதவீத வளர்ச்சியைக் கண்டுள்ளதாக அதில் குறிப்பிடப்பட்டுள்ளது.
மூன்று நாள் FICCI பிரேம்ஸ் மாநாடு தனிநபர்கள், நாடுகள் மற்றும் கூட்டு நிறுவனங்களுக்கு இடையே கருத்துக்கள் மற்றும் அறிவைப் பரிமாறிக்கொள்ள ஒரு இணையற்ற தளமாக இருக்கும். மாநாட்டின் நிகழ்ச்சி நிரலில் குழு விவாதங்கள், மாநாடுகள், கண்காட்சிகள், ஃபயர்சைட் அரட்டைகள், மாஸ்டர் கிளாஸ்கள் மற்றும் பட்டறைகள், திரைப்படம், தொலைக்காட்சி, அனிமேஷன், கேமிங், இசை மற்றும் டிஜிட்டல் மீடியா மற்றும் மீடியா & பொழுதுபோக்குத் துறையின் பிற துணைத் துறைகள் போன்ற பல்வேறு தலைப்புகளை உள்ளடக்கியது. விரிவான அட்டவணையை இங்கே காணவும் - https://www.ficci-frames.com/assets/download/FICCIFRAMES2023-Programme.pdf
-------
AD/PKV/KPG
(Visitor Counter : 69
மத்திய அமைச்சரவை
இந்திய மருத்துவ ஆராய்ச்சி கவுன்சில்  மற்றும் எதிர்நுண்ணுயிர் தடுப்பு ஆராய்ச்சி மற்றும் புதுமைக்கான ஜிஏஆர்டிபி  அமைப்பு, சுவிட்சர்லாந்து இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்திய மருத்துவ ஆராய்ச்சி கவுன்சில்  மற்றும் எதிர்நுண்ணுயிர் தடுப்பு ஆராய்ச்சி மற்றும் புதுமைக்கான ஜிஏஆர்டிபி  அமைப்பு, சுவிட்சர்லாந்து இடையே புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சர்வதேச அறிவியல் மற்றும் தொழில்நுட்ப கூட்டுறவு கட்டமைப்புக்குள் உறவுகளை வலுப்படுத்தவும், பரஸ்பர நலன் சார்ந்த துறைகளில் ஒத்துழைப்பை ஊக்குவிக்கவும் கடந்த மார்ச் மாதம் செய்யப்பட்ட இந்த புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவையிடம் விளக்கப்பட்டது.
பயன்கள்:
இந்த புரிந்துணர்வு ஒப்பந்தம் பரஸ்பர நலன் சார்ந்த துறைகளில் சர்வதேச அறிவியல் மற்றும் தொழில்நுட்ப கூட்டுறவு கட்டமைப்புக்குள் இந்தியா மற்றும் சுவிட்சர்லாந்து இடையே உறவுகளை மேலும் பலப்படுத்த உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746950
-----
(
பிரதமர் அலுவலகம்
தகுதி வாய்ந்த அனைவரும் கொவிட் முன்னெச்சரிக்கை தவணை தடுப்பூசியை செலுத்திக் கொள்ள பிரதமர் வேண்டுகோள்
இந்தியாவில் முன்னெச்சரிக்கை தவணை கொவிட் தடுப்பூசி செலுத்தும் பணி தொடங்கியுள்ள நிலையில், தகுதி வாய்ந்த அனைவரும் இந்த முன்னெச்சரிக்கை தவணையை செலுத்திக் கொள்ளுமாறு பிரதமர் திரு நரேந்திர மோடி, வேண்டுகோள் விடுத்துள்ளார். இன்றைய தினம்  தடுப்பூசி செலுத்திக் கொண்டவர்களுக்கும் அவர் பாராட்டுத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் ;
“இந்தியா, முன்னெச்சரிக்கை தவணை தடுப்பூசி செலுத்தும் பணியை தொடங்கியுள்ளது. இன்றைய தினம் தடுப்பூசி செலுத்திக் கொண்டவர்களுக்கு பாராட்டுக்கள். தகுதி உள்ள அனைவரும் தடுப்பூசி செலுத்திக் கொள்ளுமாறு வேண்டுகிறேன். நாம் அனைவரும் அறிந்தபடி, தடுப்பூசி மட்டுமே கொவிட்-19-ஐ முறியடிக்கக்கூடிய வலுவான ஆயுதம்” என்று தெரிவித்துள்ளார்.
|
|
இந்தியா, முன்னெச்சரிக்கை தவணை தடுப்பூசி செலுத்தும் பணியை தொடங்கியுள்ளது. இன்றைய தினம் தடுப்பூசி செலுத்திக் கொண்டவர்களுக்கு பாராட்டுக்கள். தகுதி உள்ள அனைவரும் தடுப்பூசி செலுத்திக் கொள்ளுமாறு வேண்டுகிறேன். நாம் அனைவரும் அறிந்தபடி, தடுப்பூசி மட்டுமே கொவிட்-19-ஐ முறியடிக்கக்கூடிய வலுவான ஆயுதம் -
Narendra ModiJanuary10, 2022
-----
(
மனித வள மேம்பாட்டு அமைச்சகம்
கல்வித்துறையில், தேசிய கல்விக் கொள்கை புரட்சியை ஏற்படுத்தும்: மத்திய அமைச்சர் திரு தர்மேந்திர பிரதான்
கல்வித்துறையில், தேசிய கல்விக் கொள்கை புரட்சியை ஏற்படுத்தும் என மத்திய கல்வி அமைச்சர் திரு தர்மேந்திர பிரதான் கூறினார்.
அகில இந்திய தொழில்நுட்ப கல்வி கவுன்சில்(ஏஐசிடிஇ-விஸ்வேஸ்வரய்யா நல்லாசிரியர் விருதுகளை பொறியியல் மற்றும் தொழில்நுட்ப கல்லூரிகளின் 17 பேராசிரியர்களுக்கு மத்திய கல்வி அமைச்சர் திரு தர்மேந்திர பிரதான் இன்று வழங்கினார்.
அதேநேரத்தில், மேலாண்மை கல்வியில், 3 பேராசிரியர்களுக்கும் ஏஐசிடிஇ-டாக்டர் ப்ரீதம் சிங் நல்லாசிரியர் விருதுகள் வழங்கப்பட்டன. சத்ரா விஸ்வகர்மா விருது, சுத்தமான கல்லூரி வளாக விருது ஆகியவற்றையும் வெற்றியாளர்களுக்கு அவர் வழங்கினார். இந்நிகழ்ச்சியல் மத்திய கல்வித்துறை இணையமைச்சர் டாக்டர் ராஜ்குமார் ரஞ்சன் சிங்கும் கலந்து கொண்டார்.
இந்நிகழ்ச்சியில் பேசிய மத்திய அமைச்சர் திரு தர்மேந்திர பிரதான், ‘‘ சுதந்திரத்தின் 75வது ஆண்டை நாம் நிறைவு செய்கையில், நாட்டை செதுக்க வேண்டும் என்ற விருப்பம் மக்களுக்கு ஏற்பட்டுள்ளது. புதிய கல்விக் கொள்கை, இந்திய கல்வித்துறையில் புரட்சியை ஏற்படுத்தும் என எதிர்பார்க்கப்படுகிறது. இது பிரதமர் திரு நரேந்திர மோடியின் 2047 தொலைநோக்குக்கு ஏற்ப அடுத்த 25 ஆண்டுகளுக்கான பாதையை வகுக்கும்’’ என்றார். கல்வி நம் ஒவ்வொருவரையும், அதிக பொறுப்புடையவராகவும் மற்றும் உலகளாவிய குடிமக்களாகவும் மாற்ற வேண்டும் என அவர் வலியுறுத்தினார்.
மாணவர்கள் மற்றும் அனைத்து தரப்பினரை மத்திய கல்வித்துறை இணையமைச்சர் டாக்டர் ராஜ்குமார் ரஞ்சன் சிங் ஊக்குவித்தார். அவர்கள் தங்களின் துறைசார்ந்த நடவடிக்கைகளை மேம்படுத்த வேண்டும் எனவும், அப்போதுதான், உறுதியான சாதனைகள் படைக்க முடியும் எனவும் அவர் ஊக்குவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752374
---
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
இந்தியா, ஒவ்வொரு நாளும் சராசரியாக எட்டு லட்சத்துக்கும் அதிகமான, கொவிட்-19 சோதனைகளை மேற்கொண்டுள்ளது
பத்து லட்சத்துக்கான சோதனைகளின் எண்ணிக்கை இப்போது 27,000-க்கும் அதிமாகியுள்ளது
இந்தியா கொவிட்-19 பரிசோதனைகளை தொடர்ந்து அதிகரித்து வருகிறது. நாள் ஒன்றுக்கு பத்து லட்சம் சோதனைகள் செய்யும் அளவிற்கு மருத்துவ உள்கட்டமைப்பையும், திறனையும் அதிகரித்துள்ளது.
இன்றைய நிலவரப்படி பரிசோதனைகளின் மொத்த எண்ணிக்கை 3,76,51,512-ஐ எட்டியுள்ளது. கடந்த 24 மணி நேரத்தில் மட்டும், 8,23,992 பரிசோதனைகள் மேற்கொள்ளப்பட்டுள்ளன.
நாடு முழுவதும் பரிசோதனை ஆய்வுக் கூடங்களைத் விரிவுபடுத்தியதால், பத்து லட்சம் பேருக்கு 27,284 சோதனைகள் என்ற விகிதத்தில் பரிசோதனைகளின் எண்ணிக்கை தொடர்ந்து அதிகரித்து வருகிறது.
பரிசோதனை ஆய்வுக் கூடங்களைத் தொடர்ந்து விரிவுபடுத்துவது, பரிசோதனை உத்திகளில் முக்கிய அம்சமாக உள்ளது. தற்போது, நாட்டில் மொத்தம் 1,540 ஆய்வுக் கூடங்கள் உள்ளன. 992 ஆய்வுக்கூடங்கள் அரசுப் பிரிவிலும், 548 தனியார் ஆய்வுக் கூடங்களும் உள்ளன. விவரங்கள் பின்வருமாறு
- ரியல் டைம் ஆர் டி பி சி ஆர் அடிப்படையிலான பரிசோதனை ஆய்வுக் கூடங்கள் 790 
- ட்ரு நெட் அடிப்படையிலான பரிசோதனை ஆய்வுக் கூடங்கள் 632 
- சி பி என் ஏ ஏ டி அடிப்படையிலான பரிசோதனை ஆய்வுக் கூடங்கள் 118 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள https://www.mohfw.gov.in/ மற்றும் @MoHFW_INDIA என்ற இணையதளத்தைப் பாருங்கள்
------
(
விவசாயத்துறை அமைச்சகம்
காரீப் நெல் கொள்முதல்: 32.92 லட்சம் விவசாயிகளுக்கு ரூ.63563.79 கோடி வழங்கல்
நடப்பு காரீப் சந்தை பருவத்தில், கடந்த 5ம் தேதி வரை, 336.67 லட்சம் மெட்ரிக் டன் நெல் கொள்முதல் செய்யப்பட்டுள்ளன. இதற்காக 32.92 லட்சம் விவசாயிகளுக்கு குறைந்தபட்ச ஆதரவு விலையாக ரூ.63563.79 கோடி வழங்கப்பட்டுள்ளது.
நடப்பு காரீப் சந்தை பருவத்தில், உணவு தானியங்களை அரசு தொடர்ந்து கொள்முதல் செய்து வருகிறது. தமிழகம், பஞ்சாப் உட்பட பல மாநிலங்களில் நெல் கொள்முதல் சுமூகமாக நடக்கிறது. கடந்த 5ம் தேதி வரை 336.67 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டு இதே காலத்தில் 279.91 லட்சம் மெட்ரிக் டன் நெல் மட்டுமே கொள்முதல் செய்யப்பட்டது.
மாநிலங்கள் வேண்டுகோள்படி தமிழகம், கர்நாடகம் உட்பட பல மாநிலங்களில் 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 5ம் தேதி வரை 130619.34 மெட்ரிக் டன் பாசி பயறு, உளுந்து, நிலக்கடலை, சோயா பீன்ஸ் ஆகியவற்றை 74,613 விவசாயிகளிடமிருந்து ரூ.702.21 கோடிக்கு அரசு கொள்முதல் செய்துள்ளது.
இதே போல் 3961 விவசாயிகளிடமிருந்து 5089 மெட்ரிக் டன் கொப்பரை தேங்காய் ரூ.52.40 கோடிக்கு கொள்முதல் செய்யப்பட்டுள்ளன. கடந்தாண்டு இதே காலத்தில் 293.34 மெட்ரிக் டன் கொப்பரை தேங்காய் மட்டுமே கொள்முதல் செய்யப்பட்டது குறிப்பிடத்தக்கது.
கடந்த 5ம் தேதி வரை 7,50,779 விவசாயிகளிடமிருந்து, 3832259 பருத்தி கட்டுகள், ரூ.11084.78 கோடிக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1678734
-----
(Visitor Counter : 101
கப்பல் போக்குவரத்து அமைச்சகம்
மத்திய துறைமுகங்கள், கப்பல் மற்றும் நீர்வழிப் போக்குவரத்து இணை அமைச்சர் திரு. சாந்தனு தாக்கூர் அவர்கள் இந்தியாவிலிருந்து மாலத்தீவிற்கு  நேரடி கப்பல் சேவையை துவக்கி வைத்தார்
மத்திய துறைமுகங்கள், கப்பல் மற்றும் நீர்வழிப் போக்குவரத்து இணை அமைச்சர் திரு. சாந்தனு தாக்கூர் அவர்கள் தூத்துக்குடி வ.உ.சிதம்பரனார் துறைமுகத்தில் 05.05.2023 இன்று இந்தியாவிலிருந்து மாலத்தீவிற்கு நேரடி கப்பல் சேவையை கொடி அசைத்து துவக்கி வைத்தார்கள்.
இச்சேவையை துவக்கி வைத்து மத்திய துறைமுகங்கள், கப்பல் மற்றும் நீர்வழிப் போக்குவரத்து இணை அமைச்சர் அவர்கள் பேசுகையில் இந்தியாவிற்கும் மாலத்தீவிற்கும் இடையேயான இருதரப்பு உறவுகளை மேம்படுத்துவதற்கு இக்கப்பல் சேவை மேலும் ஒரு மைல்கல்லாக அமையும் என்று குறிப்பிட்டார். மேலும் இக்கப்பல் சேவை இருதரப்பு வர்த்தகத்தை அதிகரிப்பது மட்டுமல்லாமல் மாலத்தீவு மற்றும் இந்திய மக்களிடையே நல்லுறவினை மேம்படுத்துதற்கும் உறுதுணையாக இருக்கும் என்று கூறினார்.
இந்த முதல் பயணத்தின் போது 421 டி.இ.யு சரக்குபெட்டகங்களை எடுத்துச் செல்லும் திறன் மற்றும் மொத்த சரக்குகளை எடுத்துச் செல்லும் வசதி கொண்ட எம்.எஸ்.எஸ். கலேனா என்ற இக்கப்பல் 270 டி.இ.யு சரக்குபெட்டகங்களை தூத்துக்குடி வ.உ.சிதம்பரனார் துறைமுகத்தில் இருந்து மாலத்தீவிற்கு எடுத்து செல்கிறது. இந்தக் கப்பல் இன்று தூத்துக்குடி வ.உ.சிதம்பரனார் துறைமுகத்தில் இருந்து புறப்பட்டு 07.05.2023 அன்று மாலே துறைமுகத்தை சென்றடையும்.
வ.உ.சிதம்பரனார் துறைமுக ஆணையத் தலைவர் திரு. தா.கி. ராமச்சந்திரன் அவர்கள் தனது உரையில் வ.உ.சிதம்பரனார் துறைமுகம் குறைந்த செலவில் நிறைந்த சேவைகளை வழங்குவதற்கு உறுதிபூண்டுள்ளது என்று கூறினார். மேலும் அவர் இந்தியாவிற்கும் மாலத்திற்கும் இடையேயான இரு தரப்பு வர்த்தகம் 323.9 மில்லியன் அமெரிக்கா டாலர்களாக அதிகரித்துள்ளது என்றும் இரு நாடுகளின் வர்த்தக சமூகத்தை இணைப்பதில் இந்தியா, மாலத்தீவு இடையேயான நேரடியான இச்சேவை முக்கியப் பங்கு வகித்துள்ளது என்பது மகிழ்ச்சி அளிக்கிறது என்று கூறினார். இந்தியா, மாலத்தீவின் 3வது பெரிய வர்த்தக பங்காளியாவதோடு நம்பகமான கடல் வர்த்தக போக்குவரத்து இணைப்பு சர்வதேச வர்த்தகம் மற்றும் வணிகத்தை மேலும் மேம்படுத்தும் என்று கூறினார்.
மேலும் இந்திய கப்பல் கழகத்தின் தலைவர் மற்றும் நிர்வாக இயக்குநர் கேப்டன் பி.கே. தியாகி அவர்கள் தனது உரையில், இந்திய கப்பல் கழகம் மூலம் இயக்கப்படும் இந்த சரக்குபெட்டகச் சேவை, பாரதப் பிரதமர் திரு. நரேந்திர மோடி அவர்கள் 2019-ம் ஆண்டு ஜுன் மாதம் தனது மாலத்தீவு பயணத்தின் போது அளித்த உறுதி மொழியை உறுதியுடன் நிறைவேற்றும் வண்ணம் இச்சேவை துவக்கப்பட்டுள்ளது. இக்கப்பல் சேவையை இந்திய கப்பல் கழகம் மாதத்திற்கு 3 முறை இயக்கும். இச்சேவையின் மூலம் குறைந்த செலவில் சரக்குகளை நேரடியாக இந்தியாவிலிருந்து மாலத்தீவிற்கு எடுத்து செல்ல முடியும்.
இந்நிகழ்வில் மாலத்திவிற்கான இந்திய உயர் ஆணையர் திரு முனு மஹவர், மாண்புமிகு மாலத்தீவு போக்குவரத்து மற்றும் விமானப் போக்குவரத்திற்கான இணை அமைச்சர் திரு. எச்.இ. அகமது சூஹைர், மாண்புமிகு மாலத்தீவு போக்குவரத்து மற்றும் விமான போக்குவரத்து துணை அமைச்சர் திரு எச்.இ. ஹமாத் அப்துல் காண், இந்தியாவிற்கான மாலத்தீவு உயர் ஆணையர் திரு இப்ராஹிம் ஷாஹீப், மாலத்தீவு இணை துறைமுகங்கள் ஆணையர் கேப்டன் முகமது நஜீம், ஆகிய அனைவரும் மாலத்தீவிலிருந்து காணொலி காட்சி மூலம் கலந்து கொண்டனார்கள்.